**Ең мейірімді**

***«Әлде сен Құдайдың мейірім көрсетіп, өзіңді теріс жолдан қайтарғысы келетінін ұқпай, Оның мол мейірімділігін, сабырлылығын және шыдамдылығын менсінбейсің бе?»***

***(Римд. 2:4)***

Сіз мейірімділіктің күшін іс жүзінде көргенсіз бе? Ренжіген, ашулы адамдарды мейірімділіктен басқа еш нәрсе баса алмайды, емдей алмайды.

Мария есімді қыз Мозамбик көшелерінде тұрды; ол 12 жасқа дейін адамзаттың ең жаманын көрді. Мария ақыры балалар үйіне орналастырылған кезде, оның ісімен айналысатын әлеуметтік қызметкер қыздың өмірі қандай қатігез болғанын естіп таң қалды. Марияның үнемі ашулы және қатыгез болғаны таңқаларлық емес.

Бірақ бір жылдан кейін Мария Исаны кездестіріп, Оны өз өміріне қабылдады. Сөйтіп, ол күннен күнге өзгере бастады. Мария әлеуметтік қызметкерге Исамен кездесуі туралы айтып берді. Мария қуанышты, тыныш сыбырмен: «Ол мен білетіндердің арасындағы ең мейірімдісі! Ол маған үнемі жақсы сөздер айтып, маған әрқашан Өз мейірімділігін көрсетеді. Иса туралы барлық нәрсе менің жүрегімді емдейді» деп айтады.

Киелі кітап бізге Исаның табиғатының ең әдемі бөліктерінің бірі Оның мейірімділігі екенін айтады. Киелі кітапта: «Әлде сен Құдайдың мейірім көрсетіп, өзіңді теріс жолдан қайтарғысы келетінін ұқпай, Оның мол мейірімділігін, сабырлылығын және шыдамдылығын менсінбейсің бе?» — делінген. (Римдіктерге 2:4)

Біздің ашуымызды, ренішімізді Исаның мейірімділігінен басқа еш нәрсе баса алмайды, емдей алмайды. Біздің күнәларымыз үшін қайтыс болған Құдайдың шын мәнінде қандай екенін, оның бізге деген қарым қатынасын және біз Оны жек көрсек те, Ол ешқашан да бізден бас тарпайтынын көреміз. Мария айтқандай: «Иса туралы барлық нәрсе менің жүрегімді емдейді».